修戒石
作者：王十朋
朝代：宋

paragraphs: 君以民脂膏，祿爾大夫士。
脂膏飽其腹，曾不念赤子。
貪暴以自誅，誅求不知恥。
指呼有鷹犬，嗜慾肆蛇豕。
但言民至愚，孰謂天在邇。
昭然甚可畏，殃必反乎爾。
聖訓十有六，簡嚴具天理。
大字刻山骨，朝夕臨坐起。
一念苟或違，方寸寧不愧。
清源庭中石，整頓自今始。
何敢警同僚，兢兢惟敕己。